‘કમાન્ડો-૨’માં અદા એક્શન કરતી પણ જોવા મળશે. તે કહે છે કે હું મારી કરિયરનો સૌથી કઠિન રોલ કરી રહી છું. આ રોલ મારા માટે એક ચેલેન્જ હતી. આ કારણે પહેલી વારમાં જ મારે એક્શનથી ભરપૂર ફિલ્મ કરવા માટે તૈયાર થવું પડ્યું. આ મારી કરિયરની સૌથી અઘરી ભૂમિકા હોવાના કારણે ટ્રેનિંગ પણ લેવી પડી. અદા સાઉથમાં પણ કામ કરે છે. તે કહે છે કે સાઉથ ઇન્ડિયન અને હિંદી ફિલ્મોની વચ્ચે વધુ પડતું અંતર હોતું નથી. મારું માનવું છે કે પહેલાં જે થોડું અંતર હતું તે પણ હવે ઘટી રહ્યું છે. ઘણી બધી દક્ષિણ ભારતીય ફિલ્મોની હિંદીમાં રિમેક બની રહી છે. અદા કહે છે કે હું એકની એક ભૂમિકા ભજવવા ઇચ્છતી નથી. જે રોલ હું કરી ચૂકી છું તે ફરી નહીં કરું. મારે શ્રેષ્ઠ અને ચેલેન્જિંગ પાત્રો ભજવવાં છે.